Sporveisgata (Oslo)

Sporveisgata (17-37, 2A-6B, 8A-20) er en gate i bydel St. Hanshaugen og bydel Frogner i Oslo. Den går fra Thereses gate til Bogstadveien. Sporveisgata krysser Pilestredet nedenfor Fagerborg kirke. Gaten fikk sitt navn i 1879.

Adresser
 Sporveisgata 8 – Tidligere driftsområde for Kristiania Sporveisselskab som gav gaten dens navn. Her var det opprinnelig administrasjonsbygning, staller, vognhall, smie og en vektbod. Stallbygningen ble ombygget til trikkestall i 1899 i forbindelse med elektrifisering av sporvognsdriften. Det har vært boligbygg for blinde på stedet siden 1972.

I 1911 ble en 60 meter lang vognhall oppført langs Pilestredet. Virksomheten ved Homansbyen verksted, som Sporveisgata 8 ble kalt, opphørte i 1966 da T-banens verksted på Etterstad stod ferdig. Samtlige bygninger i Sporveisgata som ble brukt til sporveisdrift, ble revet i 1969. I dag er det kun boliger og kontorer på stedet.

 Sporveisgata 10 – Hovedkontoret til Norges Blindeforbund. Andre foreninger som Norges Blindeforbunds Ungdom, Foreningen Norges døvblinde og Norsk Forbund for Utviklingshemmede.

 Sporveisgata 20 – Den tysk-norske skolen i Oslo

 Sporveisgata 31 –  Bridgesenter Vest. Her tilbys kurs i bridge samt at flere klubber holder spillingen sin her. Kretsmesterskapet for Oslo bridekrets og seriemesterskapet for Oslo (3. og 4. divisjon) arrangeres også her.

Referanser

Litteratur


Eksterne lenker
 "Noe å skilte med....", sporveien.no 

Kategori:Veier i Oslo
Kategori:Veier i bydel Frogner
Kategori:Veier i bydel St. Hanshaugen
Kategori:Bislett